Cuneiform Tablet Kt 94/k 1606 (AKT 6a 288)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-lu-lá-a ú a-mur-IŠTAR-ma a-na en-um-a-šur qí-bi₄-ma ta-áš-pu-ra-am um-ma a-ta-ma ší-im URUDU KÙ.BABBAR ma-ma-ḫi-ir li-dí-na-ku-nu-tí um-ma né-nu-ma a-ḫu-um ku-a-tí a-wa-tum ša um-me-an a-bi₄-šu-nu ga-am-ra-at KÙ.BABBAR 10 ma-na ú 20 ma-na šé-bi₄-il₅-šu-ma IGI um-me-an a-bi₄-šu li-iš-ku-un-ma li-ik-bi₄-it um-ma šu-ut-ma ú-lá ú-šé-ba-al-šu-um a-dí i-a-tám i-du-nu-ni ni-ip-nu-šu-ma um-ma né-nu-ma a-ḫu-ni a-ta ú en-nam-a-šur lá ša a-wa-tim šu-ma lá qé-pu-tum ḫu-sà-ra-am kà-il₅ ú né-nu lu ni-pu-ul-kà a ma-lá DUMU-e šál-ma-a-šur ta-šé-e-ú i ba-áb ḫa-ra-nim nu-qí-ip-ma um-ma šu-ut-ma KÙ.BABBAR 10 ma-na ú-šé-ba-al wa-ar-ki-tám na-áš-pè-er-tum ša a-ḫi-kà i-li-kà-ma um-ma šu-ut-ma i-a-tí a-na a-wa-tim i-tù-ra-am ú-lá ší-ba-am a-na URUDU ú ḫu-sà-ri-im mì-ma li-ba-kà lá i-pá-ri-id al-kà-ma a-ta ú ma-ma-ḫi-ir na-me-ra-ma za-ku-sà ší-im AN.NA-kà 2 ma-na 22.5 GÍN KÙ.BABBAR šé-lu-um-ar-dí ú šé-pì-IŠTAR na-áš-a-kum